Részt vettek az 1930-as és az 1950-es világbajnokságon, ezután legközelebb csak 1994-ben kvalifikálták magukat. A nyitómérkőzésen a címvédő Németországgal találkoztak Chicagóban. Bolívia 1–0-s vereséget szenvedett, miután Marco Etcheverry-t – aki a nemzeti-válogatott legjobb játékosa volt a '90-es években – kiállították, csupán három perccel azután, hogy becserélték. A válogatott soha sem jutott tovább a csoportkörnél a világbajnokságokon. Legnagyobb sikerük, hogy 1963-ban megnyerték a hazai pályán rendezett Copa Américát. Az 1997-es tornán ismét a döntőbe jutottak, de ott kikaptak a braziloktól. Második helyükkel résztvevői voltak az 1999-es konföderációs kupának.